જોકે એ પછી સુશીલાના ગોઠણમાં ગંભીર ઈજા થઈ હતી. આ ઈજા એટલી સિરિયસ હતી કે સુશીલાએ ની-રિસ્ટ્રક્શન સર્જરી કરાવવી પડે એમ હતું. જો એમ થયું હોત તો તેણે લાંબો આરામ કરવો પડત અને પરિણામે તેના ઑલિમ્પિક્સમાં રમવાના સ્વપ્ન પર હાલ પૂરતું પૂર્ણવિરામ આવી ગયું હોત. જોકે સુશીલાએ હાર ન માની અને ઑપરેશનને બદલે કઠોર એક્સરસાઇઝ અને ફિઝિયોથેરપીની મદદ લીધી. પરિણામ એ આવ્યું કે સુશીલા એ ઇન્જરીમાંથી માત્ર બે જ મહિનામાં બેઠી થઈ ગઈ.